
ОБЩИНА ВАРНА


ОБЩИНСКО ПРЕДПРИЯТИЕ „КОМПЛЕКС ЗА ДЕТСКО ХРАНЕНЕ”




ОБЩИНА ВАРНА


ОБЩИНСКО ПРЕДПРИЯТИЕ „КОМПЛЕКС ЗА ДЕТСКО ХРАНЕНЕ”



Предварителна оценка на въздействието

на проект за изменение на  Правилник за дейността на общинско предприятие „Комплекс за детско хранене“
Основания за законодателна инициатива 

Правно основание за приемане на предложения проект за изменение на Правилник за дейността на общинско предприятие „Комплекс за детско хранене“ са разпоредбите на чл. 21, ал. 1, т. 25 и ал. 2 от ЗМСМА  и чл. 8, чл. 26 и чл. 28 ЗНА.

Заинтересовани групи

Заинтересовани страни от изменението на Правилник за дейността на общинско предприятие „Комплекс за детско хранене“ са самото ОП „Комплекс за детско хранене“, както и гражданите на град Варна, които ползват услугата “Детска кухня” /деца от организирания и неорганизирания контингент/, предоставяна от ОП „Комплекс за детско хранене“.
Административна тежест и структурни промени

Предлаганият проект не предвижда други административни промени към настоящия момент.

Въздействие върху нормативната уредба

Няма необходимост от непосредствени промени в други нормативни актове в резултат от приемането на Правилник за дейността на общинско предприятие „Комплекс за детско хранене“.

По отношение необходимостта от предварителна оценка на въздействието по ЗНА, съставителят на настоящия проект изразява следната позиция:

За разлика от мотивите към проектите за нормативни актове, предварителната оценка на въздействието се извършва на етап планиране на законопроектите, с цел да не се допуска субективност при обосноваването на законодателните интервенции. Една от основните цели на въвеждането на института на оценката на въздействието като задължителен елемент от нормотворческия процес в България е повишаването на доказателствената и експертна обоснованост на внасяните законопроекти.  По същество подобна оценка представлява експертен анализ на възникналия проблем и се базира на обективни данни от проведени изследвания, консултации със заинтересованите страни, статистически данни, сравнителни анализи и др. Оценката на въздействието легитимира предлагани законодателни инициативи като базирани на реални данни и анализи, при които са взети предвид интересите и позициите на всички заинтересовани страни в широк, национален аспект. 

Предвид вида и характера на нормативния акт в конкретния случай - подзаконов нормативен акт с местно значение и настоящо изложените мотиви за приемането му, предложителят намира, че с тях е елиминиран всякакъв вид субективизъм в обосноваването и липсват последствия за широката общественост  в национален план от приложението на предложените разпоредби, какъвто очаквано е ефекта при законопроектите и законодателни инициативи. Интересите и позициите на всички от кръга заинтересовани лица, пряко и косвено засегнати и върху които ще окажат въздействие нормите на проекта, ще бъдат взети предвид с огласяването на проекта и предоставената им възможност за обществено обсъждане, дискусии и участие. Дефинирането и идентифицирането на проблемите, налагащи приемането на предложената правна регулация в настоящите мотиви е в достатъчна степен обективно и задълбочено и без да е извършвана предварителна оценка на въздействието, а предложеното им разрешаване с настоящия проект е достатъчно обективно аргументирано. 

С уважение,

ИНЖ. ИВЕЛИНА ГЕОРГИЕВА 
Директор на ОП „Комплекс за детско хранене“                
гр. Варна, бул. „Мария Луиза” 11

